NaiveNeuron/SloPal huggingface dataset:
Vaľová, Jana, poslankyňa NR SR (2014-07-11):
Ďakujem veľmi pekne. Ja by som chcela povedať, že nechcela som sa vracať k tej pošte, chcela som začať tým, že je dobré, Alojz, ak ti možno ľudia rozprávajú veci, ktoré ti rozprávajú a ktoré prenesieš aj do parlamentu, ale myslím si, že nie je na mieste, ak majú aj poštárky odborovú organizáciu, majú predsa odbory. Ako sa môže kontrolný úrad alebo ktokoľvek niečo také dozvedieť z internej normy, ak to nevyjde vonku? Takže môj názor je, že trošku by aj tie možno odborové organizácie, aj tí ľudia musia sami dokázať nejako brániť svoje záujmy, hájiť tie svoje záujmy. Lebo ja často viem, že aj u nás prídu zamestnanci a keď mi povedia veci, ktoré sa týkajú inšpektorátu práce, tak určite rada pôjdem a riešim ich na tých orgánoch, ktoré ich môžu vyriešiť. Verím tomu, že aj ty si sa snažil už riešiť a verím tomu, že nejakému výsledku dospeješ, lebo niekedy naozaj len rozprávať a nejsť za inštitúciami, ktoré k tomu môžu niečo povedať, alebo ktoré môžu zasiahnuť, nie je to tá najlepšia forma. Ale nezastávam sa, ja som za to, aby naozaj tí ľudia to, čo im nevyhovuje, aby rokovali s tým zamestnávateľom, aby to zmenili, pretože len oni to môžu zmeniť. Chcela by som povedať, že možno si dobre povedal, že zrejme to NKÚ a si to tak celkom nedopovedal pánovi Jasovskému, že zrejme si plníš svoje, svoje povinnosti a mňa skôr zaujalo v tom vystúpení pána Jasovského, že povedal, že nemajú sankčné možnosti. Čiže to zostáva potom na mestách, zostáva to na štáte atď., ale chcela by som sa spýtať, či to nie je tak, pán Jasovský, že ak vy zistíte, že boli finančné prostriedky vyplatené neoprávnene, tak potom zostávajú na budúci rok a nemôžu sa použiť? Čiže viažu sa. To znamená, že je tam určitý spôsob, že tie finančné prostriedky, že nie je to len tak, že vy si porozprávate, dáte nám správu, ale sú tie prostriedky viazané a potom následne sa už nemôžu v tejto organizácii použiť. Čiže je to určitým spôsobom, nie je to sankčné, ale je to záväzné. Chcela by som sa nato spýtať. Ďakujem veľmi... (Prerušenie vystúpenia časomerom.)
Pellegrini, Peter, predseda NR SR (2015-11-25):
Prezentujme sa a hlasujme o bodoch spoločnej správy 1 až 48 spoločne s odporúčaním gestorského výboru schváliť. (Hlasovanie.) 137 poslancov prítomných, za hlasovalo 118, zdržalo sa 19 poslancov. Konštatujem, že sme tieto body schválili.
Pellegrini, Peter, predseda NR SR (2015-03-19):
Vážené panie poslankyne, vážení páni poslanci, pokračujeme v prerušenom rokovaní hlasovaním o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podaných predsedovi Národnej rady Slovenskej republiky , ktoré sú uvedené v tlači 1391. Najskôr však budeme postupne hlasovať o tom, že Národná rada berie na vedomie vyjadrenia pána poslanca Mikuláša Hubu, že písomné odpovede členov vlády na jeho interpelácie nepovažuje za uspokojivé. Takže prezentujme sa a hlasujme o tom, že Národná rada berie na vedomie vyjadrenie poslanca Mikuláša Hubu, že písomnú odpoveď ministra pôdohospodárstva a rozvoja vidieka na jeho interpeláciu č. 15 nepovažuje za uspokojivú. (Hlasovanie.) Prítomných 121 poslancov, za bolo 43, proti 62, zdržalo sa 13, nehlasovali 3. Návrh sme neschválili. Teraz dávam hlasovať o tom, že Národná rada berie na vedomie vyjadrenie poslanca Mikuláša Hubu, že písomnú odpoveď ministra životného prostredia na jeho interpeláciu č. 16 nepovažuje za uspokojivú. (Hlasovanie.) Prítomných 127 poslancov, za hlasovalo 47, proti bolo 69, zdržalo sa 11. Ani tento návrh sme neschválili. Nakoniec dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 17. februára 2015. Prosím, prezentujme sa a hlasujme. (Hlasovanie.) Prítomných 127 poslancov, za bolo 81, proti 12, zdržalo sa 34. Návrh sme schválili, konštatujem, že sme zobrali na vedomie písomné odpovede členov vlády na interpelácie poslancov Národnej rady písomne podané predsedovi Národnej rady. Tým sme vyčerpali všetky body, o ktorých bolo treba hlasovať. Budeme pokračovať v rozprave k materiálu pod tlačou 1417, ktorým sú Zámery prevodu majetkových účastí Slovenskej republiky zastúpenej Ministerstvom hospodárstva Slovenskej republiky a Fondu národného majetku Slovenskej republiky na podnikaní spoločnosti Slovak Telekom, a. s., a návrh postupu naloženia s majetkovými účasťami v tejto spoločnosti . Poprosím pána ministra Pavlisa, aby zaujal miesto pre navrhovateľa, a pána spravodajcu, aby zaujal svoje miesto. A pokračovať v rozprave bude jediná prihlásená ústne do rozpravy pani poslankyňa Mezenská. Pani poslankyňa, nech sa páči, máte slovo.
Paška, Pavol, predseda NR SR (2012-10-29):
Pán poslanec Vašečka do rozpravy.
Laššáková, Jana, podpredsedníčka NR SR (2014-03-20):
Na vystúpenie pána poslanca nie sú faktické poznámky. Do rozpravy sa prihlásil spravodajca pán poslanec Poliačik. Nech sa páči, máte slovo.
P. Paška, predseda NR SR: (2006-07-04):
(Pokračovanie aktu tajného hlasovania.)
Zmajkovičová, Renáta, podpredsedníčka NR SR (2013-09-03):
Kolegyne, kolegovia, odhlasovali sme všetky prerokované poslanecké návrhy zákonov z 21. schôdze a pokračujeme v schválenom programe druhým a tretím čítaním o zákone z 21. júna 2013, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov a ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky . (Ruch v sále.) Poprosím vás, kolegyne, kolegovia, keby ste zachovali kľud v rokovacej sále, a tí, ktorí chcete debatovať, aby ste išli mimo rokovaciu sálu. Ďakujem. Materiál je uverejnený ako tlač 620. Dávam slovo spoločnému spravodajcovi z výboru pre kultúru a médiá poslancovi Jánovi Senkovi a prosím ho, aby informoval Národnú radu o výsledku prerokovania vráteného zákona vo výboroch. Ďakujem. Nech sa páči.
Čaplovič, Dušan, poslanec NR SR (2010-12-14):
Ďakujem pánu exministrovi školstva za jeho vyjadrenie k tejto novele poslaneckej zákona o vysokých školách. Ale, viete, vždy treba rozlišovať to, čo sa urobí na vysokých školách, potom tie práce, ktoré sú z veľkej časti robené dnes vo veľkej časti vedy na privátnych pracoviskách. Sú v zahraničí robené. Žiaľ, mnohé doktorandské práce na Slovensku a habilitačné práce vznikajú na zahraničných univerzitách, laboratóriách, kde chodia naši pracovníci. Keďže nemáme dobrú vybavenosť na Slovensku, chodia to robiť do zahraničia. Ja som sa s takými stretol či už vo Fínsku, vo Veľkej Británii, v Nemecku, v Spojených štátoch amerických. A tam prichádzajú a si tú svoju prácu tuná obhája. Čiže nie je úplná pravda, že toto financovanie je len z verejných zdrojov a že na základe toho by to bolo potrebné. A čo sa týka štúdia na vysokých školách. I keď u nás na Slovensku plnohodnotné bakalárske štúdium nie je, ale keď končí tou prácou, prosím, by mal dokázať ten študent, že vie narábať s literatúrou. To je najpodstatnejšie, nie to, že prinesie nejaký horibilný nový prínos a tak ďalej, ale že vie narábať s literatúrou. A tam by som nebol nič proti tomu mal, že istým spôsobom využíva literatúru rôzne a dáva nejaký, povedzme, svoj vlastný pohľad na názory odborníkov v tejto oblasti, čo sú publikované. A takisto sa to týka aj už magisterského štúdia, i keď sú ojedinelé výnimky na niektorých fakultách, ako na Materiálovotechnologickej fakulte v Trnave, kde skutočne pracujú niektorí študenti už priamo vo výrobe na významných privátnych projektoch. A tam je ten problém, pri týchto prácach a veľkej časti týchto prác, a to bude množstvo prác, to nebude pár prác, ako sme si mysleli na tomto výbore, tam bude ten problém, ako v podstate tieto výsledky neprezentovať takýmto spôsobom, ale ich chrániť pred verejnosťou. Ďakujem veľmi pekne.
Chren, Martin, poslanec NR SR (2014-11-08):
Ďakujem veľmi pekne. Lojzo, k meritu tvojho prejavu. Ja úplne súhlasím s jedným „ale“. Úplne súhlasím, myslím, že sa tu opozícia na tom zhodujeme, že dvaja páni by mali vyvodiť politickú zodpovednosť, a úplne súhlasím s tým, že keď sa tak nestane, tak aj ísť do ulíc a zorganizovať verejný protest, je to správne – ale to nestačí. To nie je dosť. Napadá ma jedno také biblické prirovnanie možno na prekvapenie kolegov z KDH, že keď Mojžiš viedol svoj ľud z Egypta, tiež im to putovanie trvalo 40 rokov. My prechádzame hodnotovou transformáciou z toho socializmu a podľa sociológa Ralfa Dahrendorfa to trvá až 60 rokov, taký proces. Čiže tiež sme niekde v polovici. Aj oni po dvadsiatich rokoch zažili to, že tam nastalo už také reptanie. Už tam boli tí mladí ľudia, ktorí si nepamätali, aký bol ten život pod faraónmi. Už tam boli tí, v ktorých prevládol spomienkový optimizmus, a len si pamätali, že bruchá sme mali vždy plné a zabudli na to zlé. Oni síce mali plné bruchá, ale 20 rokov zrejme aj manu jesť v kuse na raňajky, obed, večer, už asi človeku začne liezť krkom a vtedy potrebovali jednu vec. Vtedy tiež potrebovali sa presvedčiť o nejakej vízii. Odvolávať, trestať, vyvodzovať trestnoprávnu zodpovednosť, protestovať, ak sa to nedeje, to je všetko potrebné. Ale to nestačí. Treba zároveň ukázať, aj aká je tá vízia, čo je to B. Nestačí poukazovať, a to je aj kritika do našich radov, na to, čo sa tu deje zle, treba povedať to B. Čo máme urobiť, aby sme žili v lepšej krajine? Aká je tá vízia pre dobrú krajinu? A tu, obávam sa, ešte zaostávame. Ani všetky protesty sveta a ani všetky trestnoprávne zodpovednosti nás z toho nevytiahnu.
Hort Milan, podpredseda NR SR (2010-12-03):
Ďalej s faktickou poznámkou sa prihlásil pán poslanec Ondrej Matej, nech sa páči.
Figeľ, Ján, podpredseda NR SR (2014-09-11):
Chcem sa teraz spýtať po vystúpení pána poslanca Chrena, či sa do rozpravy niekto hlási ústne. Končím možnosť ďalšieho prihlasovania sa. Pán poslanec Juraj Miškov, jediný prihlásený, nech sa páči, máte slovo.
Karahuta, Jaroslav, poslanec NR SR (2023-05-10):
Ďakujem veľmi pekne za slovo pán predseda. Takže ja zase to vrátim to vecnej roviny. Chcem upozorniť predkladateľov zákona, že s najvyššou pravdepodobnosťou blížiacej sa k istote, pokiaľ tento zákon schválime, pani prezidentka bude nútená tento zákon vrátiť naspäť a nepodpísať. Poviem prečo. V bode 1 § 9 sa hovorí, dnes, takto, dnes v platnom znení sa ustanovuje potreba súhlasu všetkých vlastníkov poľovníckych pozemkov, ktoré sú dotknuté zmenou hranice poľovného revíru. V návrhu sa chce ustanoviť, že na zmenu hranice poľovného revíru je potrebné iba dvojtretinová väčšina hlasov vlastníkov poľovníckych pozemkov, ktoré sa majú odčleniť od poľovníckeho revíru a pričleniť sa k inému poľovníckemu revíru. Toto je neprípustné, pretože nemôžu predsa vlastníci jedných pozemkov rozhodnúť o užívaní pozemkov patriacim iným vlastníkom. O užívaní svojho pozemku si rozhoduje vlastník pozemku sám. Čiže tento návrh v tomto bode je protiústavný, pretože zasahuje do zvrchovanosti vlastníka. A s podobným protiústavným problé... protiústavný problém je ešte v jednom bode, hej, takže ozaj navrhujem, aby sme sa, aby sme sa zamysleli nad mojím návrhom, aby sme dali hlasovanie na ďalší mesiac, sadnime si spolu, urobme z toho spolu nejaký normálny zákon, lebo protiústavnosť cez pani prezidentku neprejde, zákon bude vrátený naspäť a pravdepodobne potom úplne zanikne. Ďakujem pekne.
Bugár, Béla, podpredseda NR SR (2019-09-18):
Pán poslanec Dostál, môžte reagovať.
P. Paška, predseda NR SR: (2007-12-11):
Poprosím teraz pána poslanca Ľuboša  Martináka, ktorý je určený spoločným spravodajcom z výboru pre pôdohospodárstvo, životné prostredie a ochranu prírody, aby nás informoval o prerokovaní návrhu vo výboroch a o výsledku spoločnej správy.
P. Hrušovský, predseda NR SR: (2004-12-02):
(Hlasovanie.) 121 prítomných, 55 za návrh, 24 proti... (Sústavný ruch v sále.) Páni poslanci! Páni poslanci, poprosím, upokojme sa, viacerí páni poslanci namietajú, že nestihli včas. (Reakcie z pléna.) Páni poslanci... Zapnite výsledky hlasovania. (Hlasovanie.) 121 prítomných, 55 za návrh, 24 proti, 29 sa zdržalo, 13 nehlasovali. Návrh sme neschválili. Ďakujem pánovi spoločnému spravodajcovi. Nech sa páči, sú námietky, pani poslanci? Ja som uviedol, že hlasujeme o návrhu zákona ako o celku. Pán poslanec Mikloško.
Senko, Ján, poslanec NR SR (2013-02-05):
V rámci diskusií k predmetnému bodu programu nevystúpil žiaden poslanec, nebol podaný žiaden procedurálny návrh. Vzhľadom k tomu prosím, pán predseda, aby ste dali hlasovať o tom, že Národná rada prerokuje predložený návrh zákona v druhom čítaní.
Zmajkovičová, Renáta, podpredsedníčka NR SR (2013-03-21):
Pani poslankyňa, doplňujúcu otázku? Nech sa páči. Pani poslankyňa, ale musíte sa, sa, hej... (Prerušenie vystúpenia ministrom školstva, vedy, výskumu a športu SR.)
Hrušovský, Pavol, podpredseda NR SR (2010-10-22):
Panie poslankyne, páni poslanci, pán minister, chcete sa vyjadriť v rozprave? (Ruch v sále.) Ešte k tomuto. Tak, ak je súhlas dokončiť tento bod programu. A po ňom preruším. Pán poslanec Somogyi Szilárd. Ešte niekto sa hlási do rozpravy? Nie. Nech sa páči, pán poslanec. A kde ste sa tam vy nabrali? Vy nie ste v meste? (Smiech v sále.) Nech sa páči, pán poslanec.
Jurinová, Erika, podpredsedníčka NR SR (2013-06-04):
Ďakujem pekne. Vyhlasujem zároveň rozpravu za skončenú. Chce k rozprave zaujať stanovisko pani navrhovateľka? Pán spravodajca? Nech sa páči. Ešte, pani poslankyňa, ešte chvíľočku, ešte záverečné slovo si požiadal.
Krošlák, Ján, poslanec NR SR (2021-06-22):
Ďalej budeme hlasovať o bode 11 zo spoločnej správy, ktorý navrhol vyňať na osobitné hlasovanie pán poslanec Šudík. Odporúčanie gestorského výboru je schváliť, avšak bol podaný pozmeňujúci návrh, ktorý problematiku upravuje komplexnejšie.
Laššáková, Jana, podpredsedníčka NR SR (2012-09-20):
Ďakujem, pán podpredseda vlády, ďalšiu v poradí siedmu otázku položil pán poslanec Cicoň ministrovi pôdohospodárstva a rozvoja vidieka Ľubomírovi Jahnátkovi a otázka znie: „Vážený pán minister, môžete nás informovať kedy a ako budú uvoľnené financie z ROP-ky určené na rekonštrukciu ciest 2. triedy v správe Košického samosprávneho kraja ?“ Nech sa páči, odpoveď, pán minister, ako aj oznámenie o ukončení odpovede.
J. Vaľová, poslankyňa: (2009-02-03):
Ja by som poprosila ctených kolegov, pretože ozaj tento zákon je veľmi potrebný pre občanov, všetkých občanov Slovenskej republiky, ktorí naň čakajú, kde to nie je len o sociálnych podnikoch, ale je to vlastne aj o rôznych príspevkoch, ak firma prepustí zamestnanca, ak sú na 60 %, tieto príspevky sú jasne uvedené v tomto zákone. Ale keďže sa otvorila tá téma tých sociálnych podnikov, tak ešte na chvíľočku sa k nim vrátim. Chcela by som, aby ste si konečne uvedomili, že bol sociálny prieskum, že bol poslanecký prieskum na Sociálnej poisťovni aj na sociálnych podnikoch, kde jasne bolo deklarované, že veci sú v súlade so zákonom. A prestaňme už hovoriť o nejakom klientelizme, pretože keď sme predložili poslancom vašej bývalej koalícii, aké mzdy poberali v projektoch, kde pani kolegyňa Klára Sárközyová rozprávala o tom, že 1 200 korún na hodinu pre odborníka a pre odborného lektora, ktorý bude učiť ľudí, povedzme si, so základným vzdelaním o bezpečnosti práce, o náuke, o rôznych zručnostiach, je príliš veľa. Keď sme im ukázali projekty, ktoré schválila vaša, teda terajšia opozícia, tak tam boli jasne 5 000 – 9 000 odmeny, kde dokonca na nich participovala aj pani poslankyňa Radičová, pretože v týchto projektoch bola, za takéto peniaze prednášala. Čiže nerozumiem tomu, o akom zneužívaní rozprávate? A jej dcéra a zať. Nerozumiem, o akom zneužívaní stále rozprávate? Stále hľadáte tiene, stále hľadáte duchov v niečom, čo ste vy sami robili, ale my to nerobíme. A keď sa pozriete na sociálne podniky, tak skutočne tam ide väčšina peňazí na mzdy pre znevýhodnené skupinové odvody. To je väčšia časť finančných prostriedkov. Ešte raz opakujem, jasne sa každý môže podľa zákona prihlásiť a podať si žiadosť o sociálny podnik a neprebieha žiadne výberové konanie, od 1. septembra. Takže konečne už nehľadajme duchov, ale pozrime sa, že zrejme podľa seba súdim teba, takže v tomto zákone to nie je takto myslené, tento zákon je ozaj pre ľudí, ktorí sú v obciach, ktorí majú možno základné vzdelanie a ktorí nemajú šancu sa zamestnať. Sú to znevýhodnené skupiny a myslím si, že je omnoho lepšie, ako ich budeme držať na úradoch práce a platiť im dávky, aby oni boli platitelia týchto dávok. To som chcela povedať. Ďakujem pekne.
Grendel, Gábor, podpredseda NR SR (2020-05-19):
Päť faktických poznámok je ešte, pani generálna riaditeľka, takže ešte vás poprosím, aby ste si sadli. Takže šesť faktických poznámok. Končím možnosť prihlásiť sa s faktickými. Ako prvá pani poslankyňa Pleštinská.
Rosová, Tatiana, poslankyňa NR SR (2011-03-24):
Ďakujem pekne. Pani poslankyňa Vitteková, naozaj som neporozumela vašej pripomienke. Znamená to, že neziskové organizácie sú akýmsi zlom? To, že niekto zneužíva zákon, nie je chybou zákona, ale toho, kto ho zneužíva. A v žiadnom prípade žiadna z tých predchádzajúcich vlád, teda vlád Mikuláša Dzurindu žiadne takéto neziskové organizácie nezakladala. Pán kolega Čaplovič, je veľmi pekné hovoriť populárne vety, ale sám dobre viete, že je pravda, ako som to predniesla aj v mojom vystúpení, že to štúdium by jednoducho zadarmo nebolo. Takže niet k tomu čo dodať. Ďakujem pekne.
Šeliga, Juraj, podpredseda NR SR (2020-07-23):
Pán poslanec Kmec.
Laššáková, Jana, podpredsedníčka NR SR (2014-11-09):
S reakciou pán poslanec Hlina.
Burian, Jozef, poslanec NR SR (2017-09-12):
Ďakujem. Vážený pán predsedajúci, vážené kolegyne, kolegovia, dovoľte mi, aby som uviedol hlasovanie. Pán predsedajúci, poprosím, dajte hlasovať v zmysle rokovacieho poriadku o predloženom návrhu zákona v druhom čítaní.
Pellegrini, Peter, podpredseda NR SR (2020-07-14):
Kolegyne, kolegovia, budeme pokračovať v prerušenom rokovaní. Skôr ako budeme hlasovať o prerokovaných bodoch programu, chcem vás informovať, že vláda Slovenskej republiky doručila Národnej rade dva návrhy na skrátené legislatívne konanie, a to návrh, vládny návrh novely zákona č. 351/2011 Z. z. o elektronických komunikáciách (tlač 174) a o vládnom návrhu zákona o niektorých opatreniach v pôsobnosti ministerstva životného prostredia (tlač 176), ako aj samotné vládne návrhy zákonov pod tlačami 175 a 177. Štyri poslanecké kluby – OĽANO, SME RODINA, SaS a ZA ĽUDÍ – podávajú návrh na zaradenie týchto nových bodov do programu 9. schôdze. Navrhujem, aby sme tieto dva návrhy vlády prerokovali dnes o 14.00 hod. a následne by sme o nich hlasovali. A tak ako vždy, ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam. Je všeobecný súhlas? (Nesúhlasná reakcia pléna.) Nie je, preto budeme hlasovať o tomto návrhu, že zaradíme do programov schôdze dva vládne návrhy a dva návrhy na skrátené legislatívne konanie, o ktorých budeme rokovať dnes o štrnástej. (Hlasovanie.) Prítomných 129 poslancov, za 83, proti 19, zdržalo sa 26, nehlasoval 1. Konštatujem, že sme zaradili tieto nové body do programu 9. schôdze a určili sme termíny ich prerokovania. Ešte raz pripomínam, o návrhoch na skrátené legislatívne konanie aj hneď s hlasovaním o nich bude prebiehať dnes o 14. hodine. Pristúpime teraz k hlasovaniu o návrhu na zmeny v zložení výborov Národnej rady Slovenskej republiky (tlač 137). Chcem vás informovať, že ústavnoprávny výbor na základe žiadosti Národnej rady zaujal stanovisko, ktorým odporúča o doplňujúcom návrhu pána poslanca Kondróta nedať hlasovať. Pristúpime teda k hlasovaniu o návrhu uznesenia, tak ako ho máte v tlači 137. Nech sa páči, prezentujme sa a hlasujme. (Hlasovanie.) Prítomných 136 poslancov, za hlasovalo 110, zdržalo sa 25, nehlasoval 1. Konštatujem, že Národná rada schválila navrhované uznesenie. Teraz poprosím povereného člena výboru pre hospodárske záležitosti pána poslanca Radovana Kazdu, aby uviedol hlasovanie o bode 15 schváleného programu, ktorým je prvé čítanie o návrhu poslancov Cmoreja, Grendela a Krajčíra na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 153). Nech sa páči. (Hlasovanie o návrhu poslancov Národnej rady Slovenskej republiky Petra Cmoreja, Gábora Grendela a Ľuboša Krajčíra na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 153.)
B. Bugár, podpredseda NR SR: (2005-09-22):
Dávam slovo spoločnému spravodajcovi z výboru pre vzdelanie, vedu, šport a mládež, kultúru a médiá poslancovi Františkovi Mikloškovi. Nech sa páči.
Matovič, Igor, poslanec NR SR (2020-01-21):
Navrhujem, aby v prípade, ak Národná rada schváli vami navrhované vypustenie de facto všetkých bodov okrem prvého tejto riadnej schôdze Národnej rady, aby prijala uznesenie, ktorým vyzve poslancov hlasujúcich za tento váš procedurálny návrh, aby sa vzdali svojich platov za mesiace január a február. Tento návrh zdôvodňujem tým, že 2,5 milióna pracujúcich ľudí, či už zamestnancov alebo živnostníkov, nemá možnosť si sebe dramaticky o 1 500 eur najprv mesačne zvýšiť plat a potom následne si schváliť trojmesačnú de facto dovolenku, od začiatku decembra de facto až do volieb. Takéto konanie považujeme za amorálne a preto navrhujeme, aby tí poslanci, ktorí takýto návrh schvália, sa vzdali svojich platov za január a február.
Ježík, Jozef, poslanec NR SR (2019-06-26):
Ďakujem za slovo. Vážený pán predsedajúci, vážené panie poslankyne, páni poslanci, vážená pani podpredsedníčka vlády, dovoľte, aby som ako spravodajca určený ústavnoprávnym výborom vás informoval o prerokovaní návrhu na voľbu predsedu Úradu na ochranu oznamovateľov protispoločenskej činnosti podľa § 14 ods. 1 zákona č. 504/2019 Z. z. o ochrane oznamovateľov protispoločenskej činnosti. Ústavnoprávny výbor návrh vlády Slovenskej republiky prerokoval, pričom konštatoval, že vláda Slovenskej republiky schválila kandidátky na predsedu Úradu na ochranu oznamovateľov protispoločenskej činnosti pani Zuzana Dlugošovú a pani Moniku Filipovú. Výbor odporúča Národnej rade vykonať voľbu predsedu Úradu na ochranu oznamovateľov protispoločenskej činnosti. Ako spravodajca poverený ústavnoprávnym výborom navrhujem, aby sa voľba uskutočnila dnes o 17.00 hod. a v prípade, ak nebude zvolený predseda Úradu na ochranu oznamovateľov protispoločenskej činnosti v zmysle čl. 11 volebného poriadku o voľbe a odvolávaní funkcionárov navrhujem, aby sa opakovaná voľba uskutočnila zajtra 27. júna o 11.00 hodine. Ďakujem, pán predsedajúci, môžete otvoriť rozpravu.
Pleštinská, Zita, poslankyňa NR SR (2020-04-07):
Pán predsedajúci, dajte, prosím, hlasovať o bode 2 zo spoločnej správy s odporúčaním gestorského výboru neschváliť.
Kuffa, Štefan, poslanec NR SR (2021-09-29):
Viete, možno tuná niektorý z kolegov vás označí, že nebudete svrček, ani cikáda, ale budete lúčny koník, možno aj to. Ale presne, jak ste to povedali, pán kolega, v tom úvode, jak ste, predtým, než ste prečítali ten pozmeňujúci návrh, to je celý obraz Národnej rady, ako my tuná rokujeme. Zle som prečítal poznámku pod čiarou, zle som priradil poznámku pod čiarou a všetky tieto veci, ktoré tuná sa tu dejú. Celé hodiny, ešte toto tuná nebolo, že by Národná rada toľkokrát bola prerušovaná preto, lebo ste tuná nepripravení. A keď idú vládne návrhy zákonov, stále to tu presúvame z jednej strany na dru... (Reakcia z pléna.) Hovorím tuná k pánu kolegovi aj k tým poznámkam pod čiarou, lebo toto presne tu vystihuje tú podstatu, kedy v podstate tá legislatíva nie je tu dostatočne pripravená a celá Národná rada je tuná blokovaná celé hodiny, celé dni tuná sedíme – a úplne zbytočne. Toto tuná ešte Národná rada nezažila. A k tým trenírkam ešte na záver si dovolím povedať, viete, to ste dali takto, že, pán kolega... (Prerušenie vystúpenia predsedajúcim.)
Figeľ, Ján, podpredseda NR SR (2015-02-03):
Ďakujem pekne. Teraz sa chcem spýtať, či sa niekto ešte hlási do rozpravy ústne. Evidentne nikto. Takže ukončujem túto možnosť. Vyhlasujem rozpravu týmto za skončenú. Pán navrhovateľ, pán minister, chcete sa vyjadriť? Nech sa páči, máte slovo.
Lehotský, Tomáš, poslanec NR SR (2022-09-28):
Ďakujem veľmi pekne. Žiaľ, teda Igor Matovič zutekal z tohto, z tohto pléna, predtým nás ale vyzval, aby sme mu pripomenuli nejaké jeho výroky alebo nejaké jeho správanie, na ktoré sme sa odkazovali alebo odkazujeme v našom uznesení a zdôvodnení jeho odvolania, ale teda nepočkal, aby si to vypočul. Tak teda aspoň pre záznam, keď sa pýtal, že akým spôsobom útočí na novinárov, tak médiami prebehla správa o tom, že na vládu prišiel so skvostným nápadom zákona, ktorý by určoval, koho môžu a koho nemôžu pozývať médiá do diskusných relácií. Pravidelne sa aj hanlivým spôsobom, tak nátlakovým spôsobom na sociálnych sieťach vyjadruje na adresu novinárov, len zacitujem z jedného jeho vyjadrenia: „Pravidelne sa skrývaš za Jána Kuciaka, hráš sa pomaly na jeho tútora. V skutočnosti nie si z neho ani odvarom, si hanbou.“ Toto napísal na adresu Petra Bárdyho. A druhú vec, na ktorú chcem reagovať, je to, že teda pán Matovič veľmi rád obviňuje. Spomínal, kto všetko sa podpísal pod náš návrh na odvolanie. Ja teda hovorím, že tí, ktorí sa podpísali na náš návrh na odvolanie, nech oni pracujú so svojím svedomím, čo a ako podpísali, nikto ich nenútil. Ale chcem povedať toto a to, že teda boli to jeho poslankyne, ktoré sabotovali pokus tohto parlamentu, aby bol Robert Fico vydaný spravodlivosti, bolo to jeho protikorupčné hnutie, kto, ktoré dopustilo to, že súdy nemôžu rozhodnúť o Robertovi Ficovi. A nakoniec bolo to jeho OĽANO, ktoré len nedávno rozhodlo o tom, že v momente, kedy sa mohlo hlasovať o 363, tak... (Prerušenie vystúpenia časomerom.)
Matej, Ondrej, poslanec NR SR (2010-12-07):
Ďakujem pekne za slovo, pán predsedajúci. Milé panie poslankyne, páni poslanci, dovoľte mi, aby som predložil pozmeňujúci návrh k tomuto zákonu, a to týkajúci sa mesta Košice a mesta Bratislava z titulu toho, že podľa tohto zákona tieto dve mestá, resp. ich mestské časti nie sú na rovnakom leveli podľa právnej jurisdikcie, ako sú obce, a tým pádom nemôžu vykonávať, resp. nadobúdať majetok štátu a narábať s majetkom štátu, tak ako ostatné obce. Preto si dovolím vám predniesť tento pozmeňujúci návrh. Za bod 8 návrhu zákona navrhujem vložiť nový bod v tomto znení: „V § 8a ods. 6 písm. c) za slovo „obce“ sa vkladajú slová „alebo mestskej časti hlavného mesta Slovenskej republiky Bratislavy a mestskej časti mesta Košice" (ďalej len „obec“).“ Ďalšie body je potrebné primerane prečíslovať. Odôvodnenie. Zákony Slovenskej národnej rady č. 379/1990 Zb. o hlavnom meste Slovenskej republiky Bratislave v znení neskorších predpisov a č. 401/1990 Zb. o meste Košice v znení neskorších predpisov priznávajú postavenie obce mestským častiam pri plnení samosprávnych činností a prenesených pôsobností štátnej správy v rozsahu vymedzenom zákonom a štatútom mesta. Prijatím návrhu by sa umožnilo mestským častiam hlavného mesta Slovenskej republiky Bratislavy a mesta Košice, aby mohli nadobúdať do svojho vlastníctva nehnuteľný majetok štátu bez vykonania osobitného ponukového konania a za cenu nižšiu než cenu stanovenú znalcom v znaleckom posudku alebo bezplatne užívali majetok štátu na základe zmluvy o výpožičke. Zároveň by sa tým zosúladila právna úprava mestskej časti so zákonom Národnej rady č. 377/1999 Z. z. o hlavnom meste Slovenskej republiky Bratislave v znení neskorších predpisov a zákonom Slovenskej národnej rady č. 401/1990 Zb. o meste Košice v znení neskorších predpisov. Ďakujem pekne za pozornosť.
Laššáková, Jana, podpredsedníčka NR SR (2013-12-03):
Prosím, prezentujme sa a hlasujme. (Hlasovanie.) Prítomných 138 poslancov, za návrh 82, zdržalo sa 56. Konštatujem, že sme schválili návrhy. Nech sa páči. Keďže sme v skrátenom legislatívnom konaní, nepoužijú sa obmedzenia postúpenia návrhu zákona do tretieho čítania, preto otváram rozpravu v rámci tohoto čítania.
Bugár, Béla, podpredseda NR SR (2018-03-13):
Pani poslankyňa Zimenová.
Paška, Pavol, predseda NR SR (2013-10-15):
Pán poslanec Hlina do rozpravy.
D. Lipšic, podpredseda vlády a minister spravodlivosti SR: (2005-02-03):
Vzhľadom na to, že sa niektoré kompetencie menili a dopĺňali, bolo potrebné na tieto zmeny reagovať aj v tzv. kompetenčnom zákone. Podklady na vypracovanie tejto novely predložili samotné ministerstvá a ostatné ústredné orgány štátnej správy. Okrem zmeny a doplnení kompetencií obsahuje predložený návrh aj niektoré legislatívno-technické upresnenia a doplnenia predmetného zákona. Vzhľadom na to, že nebola v gestorskom výbore schválená spoločná správa, rád by som skonštatoval, nemôžem sa tým pádom vyjadriť k žiadnym pozmeňujúcim a doplňujúcim návrhom, len chcem upozorniť, že v návrhu zákona je potrebné vykonať jednak zmenu účinnosti a takisto zmeny v štyroch bodoch v súvislosti so schválenou zdravotnou reformou, ktorá bola schválená po predložení tohto návrhu na rokovanie Národnej rady. Vážené pani poslankyne, vážení páni poslanci, dovoľujem si vás požiadať o podporu tohto vládneho návrhu zákona. Ďakujem, pán predsedajúci.
Martinák, Ľuboš, poslanec NR SR (2014-05-29):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Náhlik, Peter, poslanec NR SR (2024-02-15):
Poprosím vás, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, poslanec NR SR (2010-07-08):
Sľubujem. (Potlesk.)
V. Veteška, podpredseda NR SR: (2005-02-08):
Prerušujem rokovanie o tomto bode programu. Stihneme tento nasledujúci návrh, pani Tkáčová? (Odpoveď z pléna.) Pokračujeme druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov . Návrh zákona ste  dostali pred prvým čítaním ako tlač 937 a spoločnú správu výborov máte ako tlač 937a. Dávam slovo poslankyni Jarmile Tkáčovej, aby za skupinu poslancov návrh zákona odôvodnila.
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 132, za 97, proti 1, zdržalo sa 34 poslancov, nehlasovalo 0. Konštatujem, že sme schválili vládny návrh zákona, ktorým sa menia a dopĺňajú niektoré zákony v súvislosti s mimoriadnymi opatreniami súvisiacimi s COVID-19. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 362/2011 Z. z. o liekoch, tlač 128. Dávam slovo spoločnému spravodajcovi z výboru pre zdravotníctvo poslancovi Markovi Šefčíkovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony , tlač 128.)
Blanár, Juraj, podpredseda NR SR (2022-10-18):
Dve faktické poznámky. Predpokladám, že aj kolegyňa Šofranko sa chce faktickou, tak poprosím vás, keby ste vypli, výborne, takže dve faktické poznámky. Pán poslanec Štefan Kuffa ako prvý.
Danko Andrej, predseda NR SR (2016-09-12):
Prosím, prezentujme sa a hlasujme. (Hlasovanie.) Prítomných 136 poslancov, za 61, proti 3, zdržali sa 71, nehlasoval 1. Konštatujem, že sme uvedený návrh neschválili.
I. Pásztor, poslanec: (2007-06-28):
V tejto súvislosti vás, pán minister, interpelujem, či má vaše ministerstvo schválenú koncepciu zrušenia nemocníc. Ak áno, o ktoré konkrétne nemocnice ide a aké kritériá boli rozhodujúce pre zaradenie tej-ktorej nemocnice do tejto skupiny. Ďalej, či sa majú zrušiť, vyradiť zo siete zdravotníckych zariadení aj malé nemocnice, ktoré majú vyrovnané hospodárenie? Očakávam vaše písomné stanovisko. Ďakujem za vašu pozornosť.
Hreha, Štefan, poslanec NR SR (2015-09-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru. Za gestorský výbor navrhujem výbor pre financie a rozpočet. Odporúčam, aby predmetný návrh zákona výbory prerokovali do 9. novembra a gestorský do 10. novembra 2015. Dajte, prosím, hlasovať.
Grendel, Gábor, podpredseda NR SR (2021-12-14):
(Zaznievanie gongu.) Kolegyne, kolegovia, ešte stále čakáme na ukončenie rokovania jedného z gestorských výborov, takže posúvam prestávku na štrnásť, teda do 14.30. (Pokračovanie prestávky.)
Pellegrini, Peter, podpredseda NR SR (2020-04-23):
Ešte raz vám pripomínam, pán poslanec Pročko, tento parlament si zachová svoju dôstojnosť a darmo sa budete snažiť na svoj teatrálny obraz tu obracať, my sa budeme tu správať slušne a dôstojne, tak ako sa patrí. Dobre? A zdržte sa tých svojich (reakcie z pléna) parád. Tak ste boli naučený v televízore, teraz ste v Národnej rade! (Reakcia z pléna.) Tak ste boli naučený možno v televízii, tu sme v Národnej rade, dobre?! Správajte sa podľa toho. Pán poslanec Ďurica.
Žiga, Peter, podpredseda NR SR (2024-02-21):
Ďakujem pekne, zaujmite miesto pre spravodajcu. Otváram všeobecnú rozpravu, do všeobecnej rozpravy som nedostal žiadnu písomnú prihlášku. Do ústnej rozpravy sa prihlásil pán predkladateľ, nech sa páči.
Blanár, Juraj, podpredseda NR SR (2022-12-06):
Pán poslanec Martin Nemky, nech sa páči.
Habánik, Jozef, poslanec NR SR (2024-09-11):
Ďakujem pekne. Pani poslankyňa, naozaj ďakujem za vecné a konštruktívne vystúpenie, ale, prosím, nestrašme zbytočne sami seba ani verejnosť tým, že tu máme nejaké príliš ohrozené čerpanie zo štrukturálnych fondov Európskej únie. Nie je to pravda. Pozrite si aj posledné výstupy, ktoré sú relevantné z prostredia Európskej komisie. A čo sa týka tých samotných akreditácií, tak nie všetky inštitúcie, ktoré sú zapojené alebo môžu realizovať jednotlivé typy vzdelávaní podľa tohto zákona, musia získavať akreditáciu, bude sa uznávať či už stredné odborné školy alebo aj vysoké školy. Ony už majú svoje systémy, svoje mechanizmy zavedené, ony nepôjdu s takýmto systémom. Samozrejme tie ostatné organizácie, ktoré nepôsobia v tom procese formálneho vzdelávania, budú musieť a budú musieť byť zaradené do toho certifikačného procesu. Ďakujem.
Laššáková, Jana, podpredsedníčka NR SR (2015-09-22):
Ďakujem pekne, pán podpredseda vlády. Pán spravodajca sa nechce vyjadriť k rozprave. Prerušujem rokovanie o tomto bode programu. Ďalej nasleduje druhé čítanie o návrhu na vyslovenie súhlasu Národnej rady Slovenskej republiky s Dohovorom Organizácie spojených národov o jurisdikčných imunitách štátov a ich majetku . Návrh vlády je pod tlačou 1626 a spoločná správa výborov má tlač 1626a. Návrh vlády odôvodní podpredseda vlády a minister zahraničných vecí a európskych záležitostí Miroslav Lajčák. Nech sa páči, pán podpredseda, máte slovo.
Grausová, Natália, poslankyňa NR SR (2017-02-08):
Ďakujem. Mne je veľmi ľúto, že tu nie je pán Raši, ktorý bol, voči ktorému bola spustená verejná mediálna hystéria jednak zo strany médií a najmä zo strany farmaceutických firiem a tých lekárov, odborníkov na očkovanie, že nakúpil málo vakcín. Potom ho donútili, že musel kúpiť obrovské množstvo vakcín. Takže jednoducho takmer ho v médiách politicky popravili, takisto ako premiéra Fica v tom 2009 roku. Okrem toho chcem povedať, že naozaj z vlastnej skúsenosti poznám tie nátlakové akcie, ktoré sú zo strany farmaceutických firiem na lekárov. A ešte niečo, že pred niekoľkými rokmi, neviem teraz presne pred koľkými, bol jeden významný a veľmi dobrý neurológ bratislavský, primár, teda MUDr. Štofko, ktorý sa kriticky vyjadril k tejto vakcinácii a bol tak prenasledovaný, že ani množstvo lekárov, ktorí súhlasili s jeho názorom na vakcináciu, sa napokon neodvážilo podpísať pod túto, pod jeho výzvu alebo pod to, čo on podpísal, pretože sa báli prenasledovania. A znova hovorím, to bola takmer mediálna poprava a bol to človek zo SMER-u. Ďakujem.
Mojš, Milan, poslanec NR SR (2019-06-25):
A o bodoch 19 a 20 spoločne.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 135, za 107, proti nikto, zdržalo sa 28. Konštatujem, že Národná rada sa uzniesla, že tento návrh prerokuje v druhom čítaní, a teda pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Kočiš, Eduard, poslanec NR SR (2021-11-03):
Ďakujem pekne, pán predsedajúci. Absolútne nepredloženie podkladov a nepredloženie dopadových štúdií pri tomto návrhu zákona od predkladateľov samotných nasvedčuje iba tomu, že tento zákon v podstate nevedeli nikomu odborne odargumentovať, odborne odprezentovať, ale stále budú tvrdiť, že tento zákon je niečím úžasným a bez tohto zákona jednoducho tvorba a krajinotvorba bude upadať a budeme sa jednoducho uberať tým, že budú nám vyčlenené nejaké sankcie a samotná lesoochranárska skupina, ktorá je určite za celým týmto paškvilom, si bude naďalej len mydliť ruky. Ministerstvo životného prostredia je jednoducho inštitúcia, ktorá by mala chrániť záujmy nielen štátu, ale aj záujmy súkromných vlastníkov. A toto sa v tomto prípade nedeje. Poslanci Národnej rady Slovenskej republiky, ktorí sa podpísali pod tento zákon buď konali z úplnej nevedomosti, z úplnej neodbornosti, buď konali na základe totálnej nekompetentnosti, alebo celá táto nejaká škála týchto slov sa mohla skĺbiť do takého krátkeho úvažného konania, ktorý by som nazval, že neskonalá hlúposť. Pretože absolútne nekoordinované konanie, absolútna nesystematickosť, jednoducho to, čo sa tuná teraz deje. A vrcholom je naozaj to, čo spomenul vo svojej rozprave kolega Kuffa, ministerstvo životného prostredia, kde štátny tajomník, terorista a ekoblázon Smatana ide vykupovať meter štvorcový za 50 centov „dobrovoľne“, ak hodnota je do 20 euro. Čiže úplne choré. A kto sa chce na tom nabaliť?
Glváč, Martin, podpredseda NR SR (2017-10-19):
Ďakujem veľmi pekne. Pán poslanec, doplňujúcu otázku, je záujem?
Susko, Boris, poslanec NR SR (2021-06-24):
Ďakujem pekne za slovo, pán predseda. Nechcem opäť teda nejakým spôsobom spochybňovať procedúru, ale žiadam, aby bolo to hlasovanie vyhlásené za zmätočné, pretože sme hlasovali a mali hlasovať o inom bode programu. A podľa § 36 ods. 4 je jednoznačne napísané v zákone o rokovacom poriadku, že jednotlivé hlasovania nemožno prerušiť, počas neho predsedajúci nikomu nemôže udeliť slovo. Čiže ani slovo pánovi poslancovi Kremskému nebolo možné udeliť a hlasovať o procedurálnom návrhu počas hlasovania iného bodu. (Potlesk.)
Dostál, Ondrej, poslanec NR SR (2010-10-19):
V rozprave k tomuto návrhu zákona vystúpili traja poslanci. Nezazneli však žiadne pozmeňujúce návrhy, a preto vás prosím, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať vládny návrh zákona v druhom čítaní.
Baránik, Alojz, poslanec NR SR (2016-09-20):
Dobre, je to faktická. Pán Hrnko, ja som... (Prerušenie vystúpenia predsedajúcim.)
Košútová, Magda, poslankyňa NR SR (2013-02-05):
Ďakujem. Pán predseda, dajte, prosím, hlasovať o treťom pozmeňujúcom návrhu pána poslanca Fecka.
Číž, Miroslav, podpredseda NR SR (2015-02-04):
Teraz v rozprave vystúpi pán poslanec Záhumenský. Pripraví sa pani poslankyňa Mezenská.
Kollár, Boris, predseda NR SR (2020-03-24):
Môžete mi to dať, prosím pekne, písomne? (Reakcia z pléna.) Ak nemáte, ďakujem, pokračujeme. Nesplnili; držte sa, prosím, pán poslanec, držte sa, prosím, rokovacieho poriadku. Pani ministerka spravodlivosti, pani Mária Kolíková, poprosím vás, aby ste odôvodnila návrh vlády. Máte slovo. (Rokovanie o návrhu vlády na skrátené legislatívne konanie o vládnom návrhu zákona o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony , tlač 28.)
A. Belousovová, podpredsedníčka NR SR: (2008-11-04):
A slovo má pani poslankyňa Žitňanská.
Šedivcová, Viera, poslankyňa NR SR (2014-10-15):
Zareagujem na pani kolegyňu Mezenskú, ktorá naozaj má pravdu v tom, že celkovo práca na úradoch práce je veľmi náročná a kladie veľký nápor na psychiku zamestnancov, že tá agenda je tam taká, aká je, že častokrát prichádzajú do kontaktu práve aj s neprispôsobivými občanmi, nezamestnanými, je tam veľká nervozita, nie sú tí ľudia tak zaplatení, možno ako by si zaslúžili, ale to je všade, na všetkých úradoch práce, nielen v Poprade. Ja ale vidím práve prínos tejto reformy aj v tom, že sa racionalizujú niektoré opatrenia a práveže tu by sa mal posilniť ten prvý kontakt na úradoch práce, čiže tu by mali práve pribudnúť pracovné miesta v prvom kontakte, aby tie pracovníčky úradov práce, ktoré majú napríklad dneska, ja neviem, šesťsto, osemsto klientov v svojej databáze, tak po tejto reforme práve budú personálne presuny v tom zmysle, že títo pracovníci prvého kontaktu budú mať menej klientov vo svojej databáze, čiže im sa práca práve skvalitní. Možnože tam bolo niečo zle odkomunikované zo strany vedenia, ale verím tomu, že to sa bude individuálne riešiť medzi ústredím práce a Okresným úradom práce v Poprade.
Zmajkovičová, Renáta, podpredsedníčka NR SR (2014-03-19):
Faktické poznámky na vystúpenie pána poslanca nie sú. Vyhlasujem všeobecnú rozpravu za skončenú. Pán minister ako navrhovateľ, záverečné slovo? Nech sa páči.
Pčolinský, Peter, podpredseda NR SR (2022-11-09):
Pán predseda finančného výboru Viskupič.
Grendel, Gábor, podpredseda NR SR (2022-03-24):
Ďakujeme, pán minister. Otázka číslo osem je opäť od pána poslanca Suju na vás: „Doplníte súčasnú výzvu alebo vyhlásite novú ohľadom skladovacích kapacít rastlinnej výroby?“
J. Kužma, poslanec: (2001-12-19):
J. Migaš, predseda NR SR: Hlasujeme o bodoch 1 a 3 s odporúčaním gestorského výboru neschváliť. (Hlasovanie.) Prítomných je 105 poslancov, za 23, proti 70, zdržalo sa 9, nehlasovali 3. Tieto dva body sme neschválili. Ďalej.
M. Hort, podpredseda NR SR: (2008-04-09):
Pýtam sa ešte, skôr než uzatvorím rozpravu, pán minister alebo pán navrhovateľ, chcete v rozprave alebo až v záverečnej reči? V záverečnej reči. Takže vyhlasujem rozpravu k tomuto bodu za skončenú. A o slovo v záverečnom stanovisku požiadal pán navrhovateľ, to znamená pán minister kultúry. Nech sa páči.
Osuský, Peter, poslanec NR SR (2014-11-10):
Ďakujem pekne, pani predsedajúca. No, bilancujúc tlačovú besedu premiéra, musím povedať, že je škoda, že tlačové besedy premiér neabsolvuje v rokovacej sále. Premiér by nám a vlastne i svojim straníkom mohol smelo do očí povedať, že sme opití, respektíve na radu kolegu Jarjabka, že sme prinajlepšom aspoň len sfetovaní. Pokiaľ ide o ďalšie, v talóne mu ešte ostáva riziko, že opozícia je ovládaná scientológmi. A pravdou je, že Tom Cruise bol v tejto rokovacej sále dnes len o niečo kratšie ako premiér. Musím povedať, že ak by sa našli dokonca i takí, ktorí nie sú ani opití, ani sfetovaní a rezistentní voči bludu scientologickému, každopádne hrozí, že sú úžerníkmi. A keď už ani to nie, tak majú rozum zatienený ópiom ľudstva spôsobeným birmovkou. Preto to hovorím, lebo náš premiér je etalón pravdomluvnosti. A ak on predsa o nás povie, že sme opití alebo inak opojení, tak to inak proste nemôže byť a k tomu nám dopomáhaj pánboh.
M. Hort, podpredseda NR SR: (2007-12-11):
Ešte bude reagovať aj spravodajca v záverečnom slove. Nech sa páči.
Pčolinský, Peter, poslanec NR SR (2016-10-26):
Ďakujem pekne za slovo. Tak ja vám chcem povedať, že ja mám problém s moslimskou kultúrou, nech bude ten limit aj jeden milión, nebudem mať s tým najmenší problém. Pred mnohými rokmi, keď ešte tu žiadna migračná kríza a vlna nebola, pred mnohými rokmi moju manželku na dovolenke obťažovali mierumilovní moslimskí občania, riešil som to vtedy po svojom. Pred rokom a pol, moslimskí občania mi ukazovali takéto gesto, I kill you (rečník si prešiel prstom po hrdle), len preto, že som ako redaktor natáčal utečenecký tábor. Mám mnoho skúseností s touto zberbou a urobím všetko pre to, aby na Slovensku nikdy nevznikli no go zóny, ako ich dnes vidíme v Londýne, v Paríži a mnohých európskych veľkomestách. Ďakujem.
Glváč, Martin, podpredseda NR SR (2017-09-07):
Ďalšia v rozprave, pani poslankyňa Kaščáková, nech sa páči.
Figeľ, Ján, podpredseda NR SR (2014-03-18):
Nech sa páči, pán Kuffa.
P. Hrušovský, predseda NR SR: (2005-06-23):
(Hlasovanie.) Páni poslanci, toto hlasovanie vyhlasujem za neplatné. Ešte raz vás prosím, pán spoločný spravodajca, uviesť toto hlasovanie. M. Abelovský, poslanec: Budeme hlasovať o bode 2 spoločnej správy s návrhom gestorského výboru schváliť ho.
Pčolinský, Peter, podpredseda NR SR (2023-05-25):
Ďakujem pekne, pán minister. Nakoľko máme desať sekúnd do konca hodiny, nebudeme už pokračovať, nemá to zmysel, čiže tým pádom nám hodina otázok končí. Vážená pani ministerka, vážení páni ministri, ďakujem pekne za vašu účasť a vidíme sa najbližšie na hodine otázok asi až v júni snáď. (Krátka pauza.) Vážené pani poslankyne, vážení páni poslanci, my budeme pokračovať v popoludňajšom rokovaní 15. dňa 90. schôdze prvým čítaním o návrhu poslanca Milana Vetráka na vydanie zákona o preukazovaní pôvodu príjmov a majetku a o zmene a doplnení niektorých zákonov. Chcem ale uviesť, že navrhovateľkou tohto zákona bola aj pani poslankyňa Miriam Šuteková, ktorej ale mandát poslankyne Národnej rady zanikol. Návrh zákona je pod tlačou 1566, návrh na jeho pridelenie na prerokovanie výborom je v rozhodnutí č. 1664. Dávam slovo poslancovi Milanovi Vetrákovi, aby návrh zákona uviedol, a poprosím rovno aj pána spravodajcu Milana Kuriaka, Milan je tu, Milana Kuriaka, aby zaujal miesto gestora. (Rokovanie o návrhu poslancov Národnej rady Slovenskej republiky Miriam Šutekovej a Milana Vetráka na vydanie zákona o preukazovaní pôvodu príjmov a majetku a o zmene a doplnení niektorých zákonov , tlač 1566.)
Laurenčík, Milan, podpredseda NR SR (2021-12-02):
Ďakujem, pán premiér. Prosím vás, aby ste v limite pätnásť minút odpovedali na otázky adresované predsedovi vlády. Otázka, prvá otázka je od pána poslanca Štefana Kuffu, ktorý sa nachádza v sále, a znie: „Pán premiér, pred časom ste sa vyjadrili, že uvažujete zaviesť povinné očkovanie proti covid-19 pre všetkých občanov Slovenska. Kedy vláda chystá zaviesť toto povinné očkovanie? Čo od toho očakáva?“ Pán predseda, nech sa páči, máte päť minút na odpoveď.
M. Sabolová, poslankyňa: (2005-05-24):
A druhá poznámka je k tej lehote. Tým sa možno aj trošku dotknem toho vystúpenia. Už aj dnes máme lehoty pri zverení napríklad dieťaťa do starostlivosti po rozhodnutí súdu, kde je obmedzená lehota. Myslím si, že nie je to problém, ktorý by obmedzoval, ale ktorý má určiť lehoty na to, ak ide skutočne o vážny investičný zámer, aby sme skrátili tie lehoty, ale nemôžeme vynechať súd ako nezávislý orgán na to, aby rozhodol a ja si myslím, že zas tých investícií a tých veľkých stavieb a tých líniových stavieb, trebárs diaľnic, nie je toľko konaní, aby nebolo možné v istej lehote naplniť toto vyvlastňovacie konanie rozhodnutím súdu.
Ďuriš Nicholsonová, Lucia, podpredsedníčka NR SR (2016-09-07):
Ďakujem pekne. Otváram týmto všeobecnú rozpravu. Do písomnej časti rozpravy som nedostala žiadnu prihlášku. Pýtam sa teda, či sa chce niekto prihlásiť ústne. A je tomu tak. Pán Jozef Mihál, nech sa páči.
Kerekréti, Ján, poslanec NR SR (2022-03-16):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Petrák, Ľubomír, poslanec NR SR (2017-02-10):
Ďakujem pekne. Pán kolega, mám také rozporuplné pocity z vášho vystúpenia, lebo na jednej strane hovoríte o tom, akým spôsobom sú naše regióny v podobe vyšších územných celkov malé, ekonomicky nesamostatné, a tým pádom neúčelné a neefektívne, na druhej strane hovoríte, že ste navrhoval vznik aspoň deviateho regiónu spišského, pričom mnohí vaši kolegovia navrhujú nie osem vyšších územných celkov, ale 16 žúp, na základe nejakých historických logík. Toto mi celkom nedáva nejaký zmysel. A nedáva mi ani zmysel to, že pokiaľ navrhujete nové regióny, tak podporujete návrh na zrušenie vyšších územných celkov ako ďalšieho prvku, ktorý je založený na princípe subsidiarity. Znovu opakujem, bavme sa o tom, aké má mať vyšší územný celok kompetencie a či tu má byť osem vyšších územných celkov alebo tri vyššie územné celky alebo 3 plus 1, tak ako to bolo niekedy, ale táto debata, ktorá je, nie je celkom logická. Ja chcem ešte zareagovať aj na otázky, ktoré tu zazneli v tejto sále, a to je podstata toho, že či, lebo bavíme sa o školských zákonoch. Bavíme sa o balíku školských zákonov... (Prerušenie vystúpenia predsedajúcim.)
Bugár, Béla, podpredseda NR SR (2017-12-01):
Pán poslanec Krajčí.